**REPUBLIKA HRVATSKA**

**Osnovna škola Obrovac**

Bana Josipa Jelačića 13, 23450 Obrovac

e-mail: obrovac@os-obrovac.skole.hr

**ORGANIZACIJA NASTAVE U**

**ŠKOLSKOJ GODINI 2021./2022.**

**Nastava u OŠ Obrovac započinje u ponedjeljak, 6. rujna 2021. godine na sljedeći način:**

* **Matična škola:**

\*početak nastave u 08:30.

**Ulazak u školu:** 5.-8. razred u 08:00 na glavni ulaz;

1.-4. razred u 08:15 na južni ulaz.

Učenici-putnici ulaze po rasporedu dolaska autobusa-viši razredi na glavni, a niži na južni ulaz.

* **Područna škola Kruševo:**

\*početak nastave u 08:00

**Ulazak u školu:** prema dolasku autobusa.

* **Područna škola Karin:**

\*početak nastave. 08:00

**Ulazak u školu:** prema dolasku autobusa.

* **Područna škola Žegar:**

\*početak nastave u 08:00

**Ulazak u školu:** prema dolasku autobusa.

Raspored polaska autobusa za učenike-putnike bit će objavljen na stranicama škole.

**Za vrijeme vožnje svi su učenici obvezni nositi zaštitne maske i pridržavati se ostalih preporučenih mjera.**

**Modeli rada u školskoj godini 2021./2022:** (1) **Model A:** nastava u školi, (2) **Model B:** mješoviti oblik nastave (dijelom u školi, dijelom na daljinu), (3) **Model C:** nastava na daljinu.

Primijenjenost modela ovisit će o zdravstvenim preporukama koje se odnose na epidemiološku situaciju u Hrvatskoj na nacionalnoj i lokalnoj razini na početku školske godine ili u bilo koje vrijeme tijekom školske godine.

**Prvi razredi:** Predviđena je pratnja samo jednog roditelja koji mora imati zaštitnu masku pri eventualnom ulasku u školu. Prvoga dana roditelji će preuzeti udžbenike.

**Ostali razredi:** Udžbenike preuzimaju prvoga nastavnog dana pa stoga moraju ponijeti školske torbe.

**Mjerenje temperature:** Roditelji su dužni **povremeno** izmjeriti tjelesnu temperaturu djetetu **te svaki put** prilikom znakova koji mogu upućivati na povišenu temperaturu poput malaksalosti, umora, gubitka apetita, neuobičajene pospanosti, crvenila ili bljedila u licu, „staklastih“ ili suznih očiju, glavobolje i trbuhobolje te znakova respiratorne bolesti (kašalj, curenje nosa, grlobolja, bol u uhu). U slučaju **povišene tjelesne temperature ne smiju dovoditi dijete u ustanovu**, već se javljaju ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta.

**Nošenje maske:** Za vrijeme odvijanja nastave učenici ne moraju nositi maske.

Iznimka će biti učenici viših razreda (5.-8.), ako se ne bude mogao osigurati međusobni razmak od najmanje 1,5 metra (pri izvođenju nastave informatike).

Masku nose učenici od 5. do 8. razreda, učitelji predmetne nastave i stručni
suradnici kada dolazi do miješanja učenika različitih razrednih odjela (osim na sportskim aktivnostima), učitelji predmetne nastave u razrednoj nastavi, učitelji i svi drugi djelatnici škole prilikom prolaska hodnikom i sl., učitelji predmetne nastave i stručni suradnici i drugi djelatnici škole u vrijeme kontakata s odraslim osobama.

Svi učenici-putnici dužni su nositi maske za vrijeme vožnje.

**Odmori i prehrana učenika:** Za vrijeme velikog odmora učenici će, kad god to vremenske prilike dopuštaju, smjeti napuštati učionice i ostale školske prostore. Preporučuje se da djeca u školu **donose i konzumiraju** hranu pripremljenu u obiteljskom domu u higijenskim uvjetima. Hranu treba uredno zapakirati zbog izbjegavanja onečišćenja u školskoj torbi.

Prije konzumacije hrane, dijete treba oprati ruke vodom i sapunom. **Djecu je potrebno poticati da ne dijele hranu i pića s drugim osobama.**

**Organizacija nastave:** Svi će predmeti i ostale aktivnosti biti organizirani uživo.

**Dopušteno je miješanje djece i učenika** različitih odgojno-obrazovnih skupina koji su slične dobi i uobičajeno provode školske i izvanškolske aktivnosti zajedno s drugom djecom/učenicima i odgojiteljima/nastavnicima (npr. u školama tijekom izvođenja izborne nastave, nastave stranih jezika, fakultativne nastave, dodatne i dopunske nastave, programa produženoga boravka, programa produženoga stručnog postupka, nastave jezika i kulture nacionalnih manjina po Modelu C, pripremne i dopunske nastave hrvatskoga jezika za djecu koja ne znaju ili nedovoljno znaju hrvatski jezik i slično) na način da je prilikom miješanja skupina/razrednih odjela **obvezno držati najveći mogući razmak, kao i nošenje maske,** osim za učenike od 1. do 4. razreda osnovne škole te prilikom sportskih aktivnosti.

**Roditeljski sastanci i individualne informacije:** održavat će se uživo (sukladno propisanim mjerama-svi sudionici nose maske i međusobno su udaljeni 2 metra) ili na daljinu, u dogovoru s razrednicima.

Sve ostale informacije o protokolima ponašanja za vrijeme boravka u školi, djeca će dobiti od svojih razrednika.

Poštovani roditelji, zahvaljujemo Vam na iznimnoj suradnji, potpori, razumijevanju i strpljenju tijekom prošle školske godine i molimo Vas da se ona nastavi i u ovoj kako bismo svi zajedno osigurali najbolje uvjete za izvođenje odgojno-obrazovnog rada i sigurnosti za naše učenike.

S poštovanjem.

 Ravnatelj:

 Željko Modrić, prof.